ᱟᱨ. ᱱᱟᱜᱟᱨᱚᱛᱱᱟᱢᱢᱟ

ᱟᱨ. ᱱᱟᱜᱟᱨᱚᱛᱱᱟᱢᱢᱟ (᱑᱙᱒᱖–᱒᱐᱑᱒) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱛᱷᱤᱭᱮᱴᱚᱨ ᱨᱮᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱮᱝᱜᱟᱞᱩᱨᱩ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱡᱚᱛᱚ ᱠᱩᱲᱤ ᱛᱷᱤᱭᱮᱴᱚᱨ ᱜᱩᱴ ᱥᱛᱨᱤ ᱱᱟᱴᱟᱠᱟ ᱢᱟᱱᱰᱟᱞᱤ ᱨᱮᱱ ᱛᱷᱟᱯᱚᱱᱤᱭᱟᱹ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ ᱮ ᱧᱟᱢ ᱞᱮᱫᱟ, ᱟᱨ ᱵᱷᱟᱨᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱒᱐᱑᱒ ᱥᱟᱞᱮ ᱨᱮ ᱩᱱᱤ ᱫᱚ ᱯᱟᱫᱽᱢᱟ ᱥᱨᱤ ᱨᱮᱱᱟᱜ ᱯᱩᱱᱭᱟᱹ ᱪᱮᱛᱟᱱ ᱵᱷᱟᱨᱚᱛᱤᱭᱚ ᱱᱟᱜᱟᱨᱤᱠ ᱥᱤᱨᱯᱟᱹ ᱛᱮᱠᱚ ᱢᱟᱱ ᱥᱟᱨᱦᱟᱣ ᱞᱮᱫᱮᱭᱟ᱾

ᱡᱤᱭᱚᱱ ᱠᱟᱹᱦᱱᱤ

ᱱᱟᱜᱟᱨᱚᱛᱱᱟᱢᱢᱟ ᱫᱚ ᱑᱙᱒᱖ ᱥᱟᱞᱮ ᱨᱮ ᱢᱟᱭᱥᱩᱨ ᱨᱮ ᱢᱤᱫ ᱱᱟᱯᱟᱭ ᱠᱟᱹᱣᱰᱤ ᱵᱟᱹᱱᱩᱜ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟ, ᱱᱚᱣᱟ ᱫᱚ ᱫᱟᱹᱠᱷᱤᱱ ᱵᱷᱟᱨᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮ ᱢᱮᱱᱟᱜᱼᱟ᱾ ᱩᱱᱤ ᱫᱚ ᱑᱒ ᱵᱚᱪᱷᱚᱨ ᱩᱢᱮᱨ ᱨᱮ ᱯᱨᱚᱯᱷᱮᱥᱚᱱᱟᱞ ᱛᱷᱤᱭᱮᱴᱚᱨ ᱨᱮ ᱠᱟᱹᱢᱤ ᱮᱦᱚᱵ ᱠᱮᱫᱟ, ᱟᱨ ᱥᱨᱤ ᱪᱟᱢᱩᱱᱰᱮᱥᱣᱚᱨᱤ ᱱᱟᱴᱟᱠᱟ ᱥᱟᱵᱷᱟ, ᱜᱩᱵᱽᱵᱤ ᱵᱤᱨᱟᱱᱱᱟ ᱦᱚᱛᱮᱛᱮ ᱪᱟᱞᱟᱣ ᱟᱠᱟᱱ ᱜᱩᱵᱽᱵᱤ ᱠᱚᱢᱯᱟᱹᱱᱤ, ᱦᱤᱨᱟᱱᱱᱟᱭᱟ ᱟᱜ ᱢᱤᱛᱨᱚ ᱢᱟᱱᱰᱟᱞᱤ ᱟᱨ ᱮᱪ.ᱮᱞ.ᱮᱱ. ᱥᱤᱢᱦᱟ ᱞᱮᱠᱟᱱ ᱜᱩᱴ ᱠᱚ ᱥᱟᱶ ᱮ ᱠᱟᱹᱢᱤ ᱠᱮᱫᱟ᱾ ᱛᱟᱭᱚᱢ ᱛᱮ, ᱑᱙᱕᱘ ᱥᱟᱞᱮ ᱨᱮ, ᱱᱟᱜᱟᱨᱚᱛᱱᱟᱢᱢᱟ ᱫᱚ ᱥᱛᱨᱤ ᱱᱟᱴᱟᱠᱟ ᱢᱟᱱᱰᱟᱞᱤ ᱮ ᱵᱮᱱᱟᱣ ᱠᱮᱫᱟ, ᱱᱚᱣᱟ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱯᱩᱭᱞᱩ ᱡᱚᱛᱚ ᱠᱩᱲᱤ ᱛᱷᱤᱭᱮᱴᱚᱨ ᱜᱩᱴ ᱠᱟᱱᱟ ᱡᱟᱦᱟᱸ ᱨᱮ ᱩᱱᱤ ᱫᱚ ᱮᱠᱴᱚᱨ ᱞᱮᱠᱟᱛᱮ ᱯᱟᱨᱯᱷᱚᱨᱢ ᱠᱮᱫᱟ ᱟᱨ ᱟᱠᱚᱣᱟᱜ ᱜᱟᱭᱟᱱ ᱨᱮᱱ ᱰᱟᱭᱨᱮᱠᱴᱚᱨ ᱮ ᱛᱟᱦᱮᱸ ᱠᱟᱱᱟ᱾

ᱱᱟᱜᱟᱨᱚᱛᱱᱟᱢᱢᱟ ᱫᱚ ᱠᱚᱲᱟ ᱦᱚᱯᱚᱱ ᱪᱟᱨᱤᱛᱨᱚ ᱠᱚ ᱚᱫᱚᱠ ᱞᱟᱹᱜᱤᱫ ᱵᱟᱰᱟᱭᱚᱜᱼᱟ, ᱡᱟᱹᱥᱛᱤ ᱠᱟᱭᱛᱮ ᱢᱤᱛᱷᱟᱠ ᱪᱟᱨᱤᱛᱨᱚ ᱠᱚ᱾ ᱩᱱᱤ ᱫᱚ ᱠᱟᱢᱥᱟ, ᱠᱨᱤᱥᱱᱟ, ᱨᱟᱵᱚᱱᱟ, ᱫᱩᱨᱭᱳᱫᱷᱚᱱ ᱟᱨ ᱵᱷᱤᱢᱟ ᱞᱮᱠᱟᱱ ᱧᱩᱛᱩᱢᱟᱱ ᱯᱟᱨᱯᱷᱚᱨᱢᱮᱱᱥ ᱞᱟᱹᱜᱤᱫ ᱠᱚ ᱢᱟᱱᱟᱣ ᱮᱭᱟ᱾ ᱩᱱᱤ ᱫᱚ ᱟᱡᱟᱜ ᱜᱩᱴ ᱥᱟᱶ ᱵᱷᱟᱨᱚᱛ ᱨᱮᱱᱟᱜ ᱟᱭᱢᱟ ᱯᱚᱱᱚᱛ ᱨᱮ ᱫᱟᱬᱟ ᱵᱟᱲᱟ ᱟᱠᱟᱫᱟ ᱟᱨ ᱠᱨᱤᱥᱱᱟ ᱜᱟᱨᱩᱰᱤ ᱫᱚ ᱟᱡᱟᱜ ᱢᱩᱬ ᱜᱟᱭᱟᱱ ᱠᱷᱚᱱ ᱢᱤᱫ ᱜᱮ ᱠᱟᱱᱟ᱾ ᱩᱱᱤ ᱫᱚ ᱑᱕ ᱜᱚᱴᱟᱝ ᱠᱚᱱᱱᱚᱰ ᱟᱨ ᱛᱟᱢᱤᱞ ᱯᱷᱤᱞᱢ ᱨᱮ ᱦᱚᱸ ᱠᱟᱹᱢᱤ ᱟᱠᱟᱫᱟ, ᱠᱟᱢᱟᱱᱟᱵᱤᱞᱩ, ᱯᱟᱨᱟᱥᱟᱝᱜᱟᱰᱟ ᱜᱮᱱᱫᱮᱛᱷᱤᱢᱢᱟ ᱟᱨ ᱨᱳᱥᱟᱯᱳ ᱨᱟᱵᱷᱤᱠᱟᱭᱠᱟᱨᱤ ᱫᱚ ᱧᱩᱛᱩᱢᱟᱱ ᱠᱷᱚᱱ ᱠᱤᱪᱷᱩ ᱜᱟᱱ ᱠᱟᱱᱟ᱾

ᱱᱟᱜᱟᱨᱚᱛᱱᱟᱢᱢᱟ ᱫᱚ ᱖ ᱚᱠᱴᱚᱵᱚᱨ ᱒᱐᱑᱒ ᱥᱟᱞᱮ ᱨᱮ ᱘᱗ ᱵᱚᱪᱷᱚᱨ ᱩᱢᱮᱨ ᱨᱮ ᱵᱚᱸᱜᱟ ᱛᱟᱞᱟ ᱮᱱᱟ, ᱠᱤᱪᱷᱩ ᱚᱠᱛᱚ ᱦᱟᱹᱵᱤᱡ ᱵᱟᱭ ᱱᱟᱯᱟᱭ ᱠᱷᱟᱹᱛᱤᱨ᱾

ᱥᱤᱨᱯᱷᱟᱹ ᱟᱨ ᱢᱟᱱ

ᱱᱟᱜᱟᱨᱚᱛᱱᱟᱢᱢᱟ ᱫᱚ ᱟᱭᱢᱟ ᱥᱤᱨᱯᱷᱟᱹ ᱠᱚ ᱧᱟᱢ ᱟᱠᱟᱫᱟ ᱡᱮᱞᱮᱠᱟ ᱴᱟᱜᱳᱨ ᱨᱚᱛᱱᱚ ᱟᱣᱟᱨᱰ ᱟᱨ ᱜᱩᱵᱽᱵᱤ ᱵᱤᱨᱟᱱᱱᱟ ᱟᱣᱟᱨᱰ᱾ ᱩᱱᱤ ᱫᱚ ᱠᱚᱨᱱᱟᱴᱚᱠ ᱥᱚᱨᱠᱟᱨ ᱦᱚᱛᱮᱛᱮ ᱟᱠᱚᱣᱟᱜ ᱫᱚᱥᱟᱨ ᱪᱮᱛᱟᱱ ᱱᱟᱜᱟᱨᱤᱠ ᱥᱤᱨᱯᱷᱟᱹ ᱨᱟᱡᱽᱭᱳᱛᱥᱟᱵᱽ ᱯᱨᱟᱥᱟᱥᱛᱤ ᱛᱮᱠᱚ ᱢᱟᱱ ᱥᱟᱨᱦᱟᱣ ᱟᱠᱟᱫᱮᱭᱟ᱾ ᱩᱱᱤ ᱫᱚ ᱑᱙᱙᱒ ᱥᱟᱞᱮ ᱨᱮ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ ᱮ ᱧᱟᱢ ᱠᱮᱫᱟ᱾ ᱒᱐᱑᱒ ᱥᱟᱞᱮ ᱨᱮ, ᱵᱷᱟᱨᱚᱛ ᱥᱚᱨᱠᱟᱨ ᱫᱚ ᱩᱱᱤ ᱒᱖ ᱡᱟᱱᱩᱣᱟᱨᱤ ᱢᱟᱦᱟᱸ ᱨᱮ ᱵᱷᱟᱨᱚᱛ ᱨᱮᱱᱟᱜ ᱯᱩᱱᱭᱟᱹ ᱪᱮᱛᱟᱱ ᱱᱟᱜᱟᱨᱤᱠ ᱥᱤᱨᱯᱷᱟᱹ ᱯᱟᱫᱽᱢᱟ ᱥᱨᱤ ᱞᱟᱹᱜᱤᱫ ᱧᱩᱛᱩᱢ ᱮ ᱚᱞ ᱠᱮᱫᱟ᱾ ᱩᱱᱤ ᱫᱚ ᱒᱐᱑᱒ ᱥᱟᱞᱮ ᱨᱮ ᱨᱚᱵᱤᱱᱫᱽᱨᱚᱱᱟᱛᱷ ᱴᱟᱜᱳᱨ ᱟᱜ ᱑᱕᱐ ᱟᱜ ᱡᱟᱱᱟᱢ ᱢᱟᱦᱟᱸ ᱢᱟᱱᱟᱣ ᱞᱟᱹᱜᱤᱫ ᱵᱤᱥᱮᱥ ᱥᱤᱨᱯᱷᱟᱹ ᱞᱮᱠᱟᱛᱮ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱴᱟᱜᱳᱨ ᱨᱚᱛᱱᱚ ᱦᱚᱸᱠᱚ ᱪᱟᱞ ᱟᱫᱮᱭᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ